H υπόλοιπη πράσινη σαλάτα γίνεται χορτόρυζο
Χρησιμοποιούμε το υπόλοιπο της πράσινης σαλάτας σε ένα γευστικό χορτόρυζο, ένα φρικασέ ή μια χορτόσουπα.
1½ φλιτζ. τσαγιού πράσινη σαλάτα ή όση σας έχει μείνει (στραγγισμένη από τη σάλτσα της), 1½ φλιτζ. τσαγιού διάφορα άλλα χόρτα ή λαχανικά κομμένα (σπανάκι ή μαρούλι, μαζί με τριμμένο καρότο ή λίγο φρέσκο κρεμμύδι), 1 κουτ. γλυκού δυόσμος ξερός, τριμμένος, 2 κουτ. σούπας άνηθος, χοντροκομμένος, 1/2 πακέτο ρύζι τύπου Καρολίνα
Για το χορτόρυζο, σε μια μέτρια κατσαρόλα σε μέτρια προς δυνατή φωτιά ρίχνουμε το ελαιόλαδο και, αφού ζεσταθεί καλά, ρίχνουμε τα ωμά χόρτα και τα λαχανικά και τα σοτάρουμε για 3 λεπτά. Προσθέτουμε την πράσινη σαλάτα που μας έχει περισσέψει και συνεχίζουμε το σοτάρισμα για άλλα 3 λεπτά. Ρίχνουμε το ρύζι, ανακατεύουμε για 1 λεπτό ακόμη και προσθέτουμε 3 φλιτζάνια ζεστό νερό. Προσθέτουμε λίγο αλάτι (με φειδώ γιατί η πράσινη σαλάτα είναι ήδη αλατισμένη), σκεπάζουμε και σιγομαγειρεύουμε για περίπου 20 λεπτά, μέχρι να γίνει το ρύζι και να χυλώσει ελαφρώς το φαγητό μας. Δεν θέλουμε να είναι στεγνό, αλλά ρευστό και ζουμερό, γι’ αυτό, αν χρειαστεί, συμπληρώνουμε λίγο νερό κατά το μαγείρεμα. Τέλος, ρίχνουμε και τα αρωματικά, ανακατεύουμε απαλά, αποσύρουμε και σερβίρουμε το χορτόρυζο με φρυγανισμένο ψωμί και τυρί της αρεσκείας μας.
Λαχανικά,Ρύζι,Χόρτα , Μυρωδικά,Πάσχα,Light,Vegan,Νηστίσιμα,Χορτοφαγικά